- Hindi News
- National
- नए सत्र से खंड स्तर पर दो प्राइमरी स्कूलों में अंग्रेजी माध्यम से होगी पढ़ाई
नए सत्र से खंड स्तर पर दो प्राइमरी स्कूलों में अंग्रेजी माध्यम से होगी पढ़ाई
राजकीयविद्यालयों के बच्चे भी अब अंग्रेजी माध्यम से पढ़ाई कर सकेंगे। शिक्षा का स्तर सुधारने और इन विद्यालयों में भी निजी जैसी सुविधाएं देने के लिए शिक्षा विभाग ने यह कदम उठाया है। पहले चरण में हर शिक्षा खंड से दो स्कूलों का चयन किया जाएगा। इनमें पहली कक्षा से अंग्रेजी माध्यम से पढ़ाई होगी।
हांसी प्रथम खंड से इसके लिए हाजमपुर और नारनौंद खंड में पेटवाड़ और कापड़ों की प्राथमिक पाठशाला का नाम सामने आया है। गौरतलब है कि राजकीय विद्यालयों में अभी हिंदी माध्यम से पढ़ाई होती है। नई योजना में सरकार सरकारी विद्यालयों में भी अंग्रेजी माध्यम से पढ़ाई कराने की योजना पर काम करने जा रही है। शुरुआत इसी साल नए शिक्षा सत्र से होगी। योजना को अमलीजामा पहनाने के लिए शिक्षा विभाग ने अधिकारियों को विद्यालयों का चयन करने के लिए कहा। हांसी में शिक्षा विभाग के दो खंड हैं। खंड प्रथम ने अंग्रेजी माध्यम से पढ़ाई के लिए हाजमपुर राजकीय प्राथमिक पाठशाला का नाम रखा गया है। इस पाठशाला में नए सत्र से पहली कक्षा से अंग्रेजी माध्यम से पढ़ाई होगी। खंड द्वितीय के लिए पाठशाला का चयन किया जाना है। विभाग के सूत्रों के अनुसार चयन जल्द हो जाएगा।शिक्षा विभाग के सूत्रों ने बताया कि योजना के तहत ब्लाक में दो-दो प्राथमिक पाठशालाओं को अंग्रेजी माध्यम बनाकर बच्चे को शुरुआत से ही तैयार किया जाएगा। विभागीय प्रशासन ने इसके लिए जिला शिक्षा अधिकारियों से नाम और सुझाव मांगे। जिला शिक्षा अधिकारियों ने इसके लिए संबंधित खंड शिक्षा अधिकारियों को जिम्मेवारी सौंपी। बीईओ से पाठशालाओं के नाम मिलने के बाद इन्हें विभाग के मुख्यालय में भेज दिया गया। मुख्यालयों में अब चयन की गई पाठशालाओं के नाम पर मुहर लगेगी। नारनौंद खंड की बीईअो चंद्रकला ने बताया कि खंड से पेटवाड़ और कापड़ो के प्राथमिक स्कूल प्रस्तावित हैं।
शिक्षा विभाग की योजना से यह फायदा भी होगा
शिक्षाविभाग के सूत्रों का कहना है कि सरकारी विद्यालयों में अंग्रेजी माध्यम से पढ़ाई शुरू होने से शिक्षा के अधिकार यानी नियम 134 के तहत दाखिलों की जद्दोजहद कम होगी। गरीबी रेखा से नीचे जीवन बसर करने वाले अनेक अभिभावक अपने बच्चों को अंग्रेजी माध्यम से शिक्षा दिलवाना चाहते हैं। मगर निजी विद्यालयों की फीस अधिक होने के कारण वह इनमें बच्चों का दाखिला नहीं करा पाते। ऐसे अभिभावक तब नियम 134 के तहत बच्चों के दाखिले के लिए प्रयास करते हैं। मगर इसमें भी उन्हें अधिक सफलता नहीं मिल पाती। ऐसे अभिभावकों का रुझान निश्चित तौर पर सरकारी विद्यालयों की तरफ बढ़ेगा, क्योंकि योजना के चलते सरकार अगले साल से विद्यालयों की संख्या बढ़ा सकती है।
शुरुआत पहली कक्षा से होेगी, हर साल बढ़ती जाएंगी कक्षाएं : जैन
^योजनाकी शुरुआत पहली कक्षा से होगी। यही बच्चे फिर कक्षा द्वितीय में भी इंग्लिश मीडियम से पढ़ाई करेंगे। सभी विषय इंग्लिश मीडियम से ही पढ़ाए जाएंगे। हमने प्राइमरी स्कूलों के हेड टीचर्स से नाम मांगे हैं। जो नाम आएंगे, उन पर विचार किया जाएगा। खंड द्वितीय के लिए अभी कोई नाम नहीं आया है। राजेशजैन, बीईईओ, खंड द्वितीय, हांसी
सरकारी विद्यालय में पढ़ाई करते बच्चे।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva